Gerugte doen nou die rondte dat die ANC-bewind haastig is om ‘n stuk grond te onteien aangesien dit aan die Sjinese aangebied is om ‘n kragstasie te bou. Die steenkool moet gemyn word en die kragstasie gaan skynbaar op 6 000 hektaar naby Tshipise gebou word. Die grond is aan die Sjinese gegee in ruil vir die onlangse “belegging” wat hulle in die land gedoen het. Volgens die ooreenkoms sal die Sjinese die kragstasie self bou en sal daarvoor hulle eie mense, wat ingevoer gaan word, gebruik, ten koste van die plaaslike gemeenskap.